Vita Andersen

Vita Andersen (født 29. oktober 1942,Både Store norske leksikon, Det store danske leksikon og Dansk kvindebiografisk leksikon angir fødeår 1942. Flere andre kilder, blant annet dansk forfatterweb og Gyldendal i Norge angir 1944 på sine nettsider død 20. juli 2021) var en dansk skjønnlitterær forfatter. 
Biografi
I oppveksten var hun anbrakt utenfor hjemmet i tre år, på barnehjem og hos sin moster. Hun skriver ut fra egne erfaringer, og hennes romaner handler om barn, og hvordan voksne kan svikte barn. Temaene hun tar opp kan være vanskelige, som psykisk sykdom, og kontroversielle som feminisme og kjønnsroller.

Hennes debut-diktsamling Tryghedsnarkomaner og novellesamlingen Hold kæft og vær smuk fikk stor mediaoppmerksomhet og store salgstall i Danmark. Hun mottok en rekke priser for sitt forfatterskap. 

Vita Andersen var datter av Aage Neutzsky-Wulff og søster til Erwin Neutzsky-Wulff. Hun var i en periode gift med den danske politikeren Mogens Camre, som hun hadde tre barn med.

 Bibliografi 
 Tryghedsnarkomaner, 1977 – dikt
 Hold kæft og vær smuk, 1978 – noveller  (på norsk 1979: Hold kjeft og vær deilig) 
 Næste kærlighed eller Laila og de andre, 1978 – dikt
 Elsk mig, 1980 – skuespill
 Det er bare ærgerligt, 1981 – dikt
 Kannibalerne, 1982 – skuespill
 Hva'for en hånd vil du ha, 1987 – roman (på norsk i 1988: Hvilken hånd vil du ha)
 Petruskas laksko, 1989 – barnebok
 Sebastians kærlighed, 1992 – roman (på norsk 1993: Sebastians kjærlighet)
 Coco, 1997 – barnebok
 Get a life, 2003 – roman (på norsk 2005: Get a Life)
 Anna Zoe, 2006 – roman

 Priser 
 1979: De Gyldne Laurbær, de danske bokhandlernes pris
 1987: Den danske kritikerprisen
 1989: Danske LOs kulturpris
 1991: Søren Gyldendal-prisen
 1993: Tagea Brandts Rejselegat
 1997: BMF's Børnebogspris (De Berlingske Journalisters Pris)

 Referanser 

 Eksterne lenker 


  Presentasjon  på nettsidene til Gyldendal Norsk forlag 
  Om andersen på kvinfo.dk
  Om Andersen på dansk forfatterweb

Kategori:Danske forfattere
Kategori:Statens Kunstfonds hædersydelse
Kategori:Mottakere av Henrik Pontoppidans Mindefonds Legat
Kategori:Mottakere av De Gyldne Laurbær
Kategori:Personer fra København